Det er ikke kun lejlighederne inde i Aalborg C, der er rift om. Flere og flere søger ud af byen, og det kan se på de huse, der bliver solgt i Aalborgs forstæder. De bliver solgt hurtigere end nogensinde før. Det skriver boliga.dk . Den hurtigste af alle forstæderne til at få afsat sine huse er Svenstrup syd for Aalborg. Her har halvdelen af de ledige huse fået ny ejer på under tre uger. - Efterhånden som priserne er steget, er især mange unge mennesker begyndt at søge herud. Man kan næsten kalde Svenstrup for Aalborg Syd, og med motorvejen tæt på, er der hverken langt til centrum eller fx Kolding, fortæller Henrik Bach Pedersen fra EDC Danebo. Det er dog ikke kun Svenstrup, der kan få afsat sine villaer og rækkehuse. Flere af Aalborgs forstæder sælger også hurtigt. Således kan man se, 2 ud af 5 huse i Nørresundby, Aabybro og Aalborg SØ er solgt indenfor 3 uger.
Villaer og rækkehuse i Aalborgs forstæder sælges rekordhurtigt, hvor Svenstrup er hurtigst af alle.